Коран глава 96
УСИРЕНА КРВДато у Меки. — 19 стихова.
У име Бога благога и милосрднога.

1. Читај, у име твојега Господа који је све створио,

2. Који је човјека створио од усирене крви.

3. Читај, јер је твој Господ најплеменитији.

4. Он је научио (човјека) да се служи пером (калемом):

5. Он је човјека научио оном што човјек не знадијаше.

6. Јест. Али човјек се одмеће

7. Чим се обогати.

8. Све треба да се врати Богу.

9. Шта ти мислиш о оном који смета

10. Слузи, да се не моли Богу?

11. Шта ти се чини, да он иде правијем путем,

12. Да препоручује побожност?

13. Шта ти се чини, када човјек назива неистином истину, и окреће леђа?

14. Не зна ли он да га види Бог?

15. Јест, и, ако не стане, ми ћемо га дохватити за власи његова чела,

16. Његова лажљива грјешна чела.

17. Нека он скупи своје вијеће,

18. А ми ћемо скупити наше стражаре.

19. Не слушај њега; но се клањај Богу, и старај се да се приближиш к њему.

Коран у преводу Миће Љубибратића